Xorijiy avtotashuvchilarni xalqaro yoʻllarda tashish kitobchasini qoʻllagan holda yuklarni xalqaro tashish toʻgʻrisidagi bojxona Konvensiyasi nizomlaridan Oʻzbekiston Respublikasi hududida foydalanish huquqidan mahrum qilish va bunday huquqni tiklash tartibi toʻgʻrisidagi Nizomni tasdiqlash haqida
(resolution, 2022-03-04)

Oʻzbekiston Respublikasi Prezidentining “Oʻzbekiston Respublikasi Davlat bojxona xizmati organlari faoliyatini tubdan takomillashtirish chora-tadbirlari toʻgʻrisida” 2018-yil 12-apreldagi PF-5414-son Farmoniga asosan va XYT kitobchasini qoʻllagan holda yuklarni xalqaro tashish toʻgʻrisidagi bojxona Konvensiyasini (XYT Konvensiyasi, 1975-y.) qoʻllash doirasida bojxona ishini huquqiy tartibga solishni takomillashtirish maqsadida Vazirlar Mahkamasi qaror qiladi: 1. Xorijiy avtotashuvchilarni xalqaro yoʻllarda tashish kitobchasini qoʻllagan holda yuklarni xalqaro tashish toʻgʻrisidagi bojxona Konvensiyasi nizomlaridan Oʻzbekiston Respublikasi hududida foydalanish huquqidan mahrum qilish va bunday huquqni tiklash tartibi toʻgʻrisidagi Nizom ilovaga muvofiq tasdiqlansin. 2. Ushbu qaror rasmiy eʼlon qilingan kundan eʼtiboran uch oy oʻtgach kuchga kiradi. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.S. Otajonov va Oʻzbekiston Respublikasi Davlat bojxona qoʻmitasi raisi M.B. Azimov zimmasiga yuklansin. 1. Ushbu Nizom xorijiy avtotashuvchilarni (keyingi oʻrinlarda tashuvchi deb ataladi) 1975-yil 14-noyabrdagi xalqaro yoʻllarda tashish kitobchasini qoʻllagan holda yuklarni xalqaro tashish toʻgʻrisidagi bojxona Konvensiyasi (keyingi oʻrinlarda Konvensiya deb ataladi) nizomlaridan Oʻzbekiston Respublikasi hududida foydalanish huquqidan mahrum qilish va bunday huquqni tiklash tartibini belgilaydi. 2. Oʻzbekiston Respublikasi Davlat bojxona qoʻmitasi (keyingi oʻrinlarda DBQ deb ataladi), Oʻzbekiston Respublikasi hududida Konvensiya nizomlaridan foydalanish huquqidan mahrum qilingan va bunday huquqi tiklangan tashuvchilarning, ushbu Nizom ilovasida belgilangan shaklda, reyestrini yuritadi. 3. Tashuvchi DBQ qaroriga muvofiq Oʻzbekiston Respublikasi hududida quyidagi hollarda Konvensiya nizomlaridan foydalanish huquqidan mahrum qilinishi mumkin: a) xalqaro yoʻllarda tashish (keyingi oʻrinlarda XYT deb ataladi) tartibi buzilganligi munosabati bilan bojxona toʻlovlarini toʻlash boʻyicha majburiyatini bajarmaslik; b) quyidagilarda ifodalanadigan Konvensiya nizomlarining bir necha bor buzilishi va (yoki) Oʻzbekiston Respublikasi bojxona qonunchiligi talablariga rioya qilmaslik: Oʻzbekiston Respublikasi bojxona chegarasi orqali tovarlarning noqonuniy olib oʻtilishida; bojxona nazoratidagi tovarlarni, Oʻzbekiston Respublikasi bojxona organlari tomonidan yoki Oʻzbekiston Respublikasi bojxona hududida Oʻzbekiston Respublikasi qonunchiligida belgilangan yetkazib berish joyiga yetkazmaslikda, bojxona organlari ruxsatisiz bojxona nazoratidagi tovarlarni boshqa shaxslarga berib yuborishda yoki ularni yoʻqotishda; Oʻzbekiston Respublikasi bojxona hududidan bojxona organlari tomonidan chiqarib yuborilishiga ruxsat berilgan tovarlarning ishlatilishida va (yoki) ularga egalik qilishda; Oʻzbekiston Respublikasi Bojxona kodeksida belgilangan muddatlarda xalqaro tashuvdagi transport vositalarini Oʻzbekiston Respublikasi bojxona hududidan olib chiqib ketmaslikda. 4. Quyidagi hollarda hududiy bojxona boshqarmalari uch kun muddatda tashuvchini Oʻzbekiston Respublikasi hududida Konvensiya nizomlaridan foydalanish huquqidan mahrum qilinishi boʻyicha DBQ ga takliflar yuboradi: bojxona organlari tomonidan XYT tartibi buzilganligi munosabati bilan bojxona toʻlovlari undirilishi boʻyicha qaror qabul qilingan sanadan oʻttiz kalendar kuni oʻtgandan soʻng tashuvchi tomonidan bojxona toʻlovlarini toʻlash majburiyati bajarilmaganda; tashuvchi va (yoki) uni vakolatli shaxsiga nisbatan maʼmuriy jazo qoʻllash boʻyicha qaror yoxud tashuvchining vakolatli shaxsiga nisbatan jinoiy ish boʻyicha qaror qonuniy kuchga kirgandan soʻng (keyingi oʻrinlarda sud qarorlari deb ataladi), agar bunday sud qarorlari ijro etilmagan taqdirda. 5. Tashuvchini Oʻzbekiston Respublikasi hududida Konvensiya nizomlaridan foydalanish huquqidan mahrum qilish boʻyicha qaror (keyingi oʻrinlarda huquqidan mahrum qilish boʻyicha qaror deb ataladi), mazkur Nizomning 3-bandida belgilangan holatlarda hududiy bojxona boshqarmalari tomonidan DBQ ga taqdim qilingan takliflar asosida, DBQ xatlariga muvofiq rasmiylashtirilib, hududiy bojxona boshqarmalari, tashuvchi, XYT Ijroiya kengashi, Kafolat birlashmasi va tashuvchi tashkil etilgan yoki doimiy manzilgohi joylashgan davlatning vakolatli organi manzillariga yuboriladi. 6. Tashuvchilarda DBQning qaroriga muvofiq Oʻzbekiston Respublikasi hududida Konvensiya nizomlaridan foydalanish huquqi tiklanishi mumkin: a) ushbu huquqdan mahrum qilish uchun asos boʻlgan sabablar bartaraf etilgan quyidagi hollarda: bojxona toʻlovlari toʻlanishi yoki ularni undirish majburiyatining bajarilishi; tashuvchi yoki uning vakolatli shaxsini Oʻzbekiston Respublikasi bojxona qonunchiligini buzganlikda aybdor deb topish toʻgʻrisidagi sud qarorining belgilangan tartibda bekor qilinishi; tashuvchi yoki uning vakolatli shaxsini maʼmuriy javobgarlikka tortish toʻgʻrisidagi qarorning ijro etilishi; b) mazkur Nizomning 3-bandida koʻrsatilgan, Oʻzbekiston Respublikasi hududida Konvensiya nizomlaridan foydalanish huquqidan mahrum qilinishi mumkin boʻlgan bojxona qonunchiligining boshqa buzilish holatlarining mavjud emasligi. 7. Oʻzbekiston Respublikasi hududida Konvensiya nizomlaridan foydalanish huquqini tiklash toʻgʻrisidagi qaror (keyingi oʻrinlarda huquqni tiklash toʻgʻrisidagi qaror deb ataladi) ushbu Nizomning 6-bandida belgilangan shartlarga tashuvchi tomonidan rioya etilgan taqdirda qabul qilinishi mumkin. Huquqni tiklash toʻrisidagi qaror, tashuvchinig hududiy bojxona boshqarmasiga, huquqdan mahrum qilinishiga sabab boʻlganlarni bartaraf etilganligini tasdiqlovchi hujjatlarni ilova qilgan holda, ixtiyoriy shakldagi yozma ravishda bergan arizasiga (keyingi oʻrinlarda tashuvchining arizasi deb ataladi) binoan qabul qilinadi. Hududiy bojxona boshqarmalari, tashuvchini huquqdan mahrum qilish sabablari bartaraf etilganligini tasdiqlovchi hujjatlar ilova qilingan holda, tashuvchining arizasi qabul qilingan kundan eʼtiboran uch kun muddat ichida DBQga takliflar taqdim etishadi. Tashuvchining arizasi va Oʻzbekiston Respublikasi hududida Konvensiya nizomlaridan foydalanish huquqini tiklash toʻgʻrisidagi hududiy bojxona boshqarmasining taklifi DBQ tomonidan koʻrib chiqiladi. Tashuvchini arizasi va hududiy bojxona boshqarmasining takliflarini koʻrib chiqish natijalari boʻyicha DBQ tomonidan Oʻzbekiston Respublikasi hududida Konvensiya nizomlaridan foydalanish huquqini tiklash yoki bunday huquqning tiklanishini rad etish toʻgʻrisidagi qaror qabul qilinadi. Bunda, huquqni tiklash yoki uning tiklanishini rad etish toʻgʻrisidagi qarorni koʻrib chiqish va qabul qilish muddati oʻn ish kunidan oshmasligi lozim. 8. Huquqni tiklash toʻgʻrisidagi qaror DBQ xatlariga muvofiq rasmiylashtirilib, hududiy bojxona boshqarmalari, tashuvchi, XYT Ijroiya kengashi, Kafolat birlashmasi va tashuvchi tashkil etilgan yoki doimiy manzilgohi joylashgan mamlakatning vakolatli organi manzillariga yuboriladi. T/r Xalqaro yoʻllarda tashish kitobchasi egasining identifikatsiyalash raqami Tashuvchining nomi Tashuvchining turar joyi (mamlakati, manzili) Davlat bojxona qoʻmitasining tashuvchini Oʻzbekiston Respublikasi hududida xalqaro yoʻllarda tashish kitobchasini qoʻllagan holda yuklarni xalqaro tashish toʻgʻrisidagi bojxona Konvensiyasi nizomlaridan foydalanish huquqidan mahrum qilish toʻgʻrisidagi xatining raqami va sanasi Tashuvchini Oʻzbekiston Respublikasi hududida xalqaro yoʻllarda tashish kitobchasini qoʻllagan holda yuklarni xalqaro tashish toʻgʻrisidagi bojxona Konvensiyasi nizomlaridan foydalanish huquqidan mahrum qilish asosi Qonun buzilishi sodir etilgan xalqaro yoʻllarda tashish kitobchasining raqami Davlat bojxona qoʻmitasining tashuvchining Oʻzbekiston Respublikasi hududida xalqaro yoʻllarda tashish kitobchasini qoʻllagan holda yuklarni xalqaro tashish toʻgʻrisidagi bojxona Konvensiyasi nizomlaridan foydalanish huquqini tiklash toʻgʻrisidagi xatining raqami va sanasi Tashuvchining Oʻzbekiston Respublikasi hududida xalqaro yoʻllarda tashish kitobchasini qoʻllagan holda yuklarni xalqaro tashish toʻgʻrisidagi bojxona Konvensiyasi nizomlaridan foydalanish huquqi tiklash asoslari Izoh 1 2 3 4 5 6 7 8 9 10